CELEX: 31974R2517
Language: el
Date: 1974-10-03 00:00:00
Title: Κανονισμός (ΕΟΚ) αριθ. 2517/74 της Επιτροπής της 3ης Οκτωβρίου 1974 περί τροποποιήσεως του κανονισμού (ΕΟΚ) αριθ. 685/64 όσον αφορά την προσαρμογή της ενισχύσεως για την ιδιωτική αποθεματοποίηση του βουτύρου σε περίπτωση τροποποιήσεως της τιμής αγοράς

Avis juridique important

|

31974R2517

Κανονισμός (ΕΟΚ) αριθ. 2517/74 της Επιτροπής της 3ης Οκτωβρίου 1974 περί τροποποιήσεως του κανονισμού (ΕΟΚ) αριθ. 685/64 όσον αφορά την προσαρμογή της ενισχύσεως για την ιδιωτική αποθεματοποίηση του βουτύρου σε περίπτωση τροποποιήσεως της τιμής αγοράς  

Επίσημη Εφημερίδα αριθ. L 269 της 04/10/1974 σ. 0024 - 0024 Ελληνική ειδική έκδοση: Κεφάλαιο 03 τόμος 11 σ. 0051 

ΚΑΝΟΝΙΣΜΟΣ (ΕΟΚ) αριθ. 2517/74 ΤΗΣ ΕΠΙΤΡΟΠΗΣ της 3ης Οκτωβρίου 1974 περί τροποποιήσεως του κανονισμού (ΕΟΚ) αριθ. 685/64 όσον αφορά την προσαρμογή της ενισχύσεως για την ιδιωτική αποθεματοποίηση του βουτύρου σε περίπτωση τροποποιήσεως της τιμής  αγοράςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 662/74(2) και ιδίως το άρθρο 6  παράγραφος 7,  Εκτιμώντας:  ότι το άρθρο 29 του κανονισμού (ΕΟΚ) αριθ. 685/69 της Επιτροπής, της 14ης Απριλίου 1969, περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΟΚ) αριθ.  658/74(4), προβλέπει προσαρμογή της ενισχύσεως για την ιδιωτική αποθεματοποίηση σε περίπτωση που επέρχεται τροποποίηση της τιμής αγοράς του βουτύρου από τους οργανισμούς παρεμβάσεως- ότι είναι αναγκαίο να εφαρμοσθεί ο αυτός κανών στην περίπτωση που η τιμή αγοράς του βουτύρου, μετατρεπομένη στο εθνικό νόμισμα ενός Κράτους μέλους, αυξάνεται ή μειώνεται λόγω τροποποιήσεως της αντιπροσωπευτικής τιμής ή της τιμής συναλλάγματος, η οποία  προβλέπεται στο άρθρο 2 του κανονισμού αριθ. 129 του Συμβουλίου, περί της αξίας της λογιστικής μονάδος και των τιμών συναλλάγματος που πρέπει να εφαρμοσθούν στα πλαίσια της κοινής γεωργικής πολιτικής(5), όπως τροποποιήθηκε τελευταία από τον κανονισμό  (ΕΟΚ) αριθ. 2543/73(6),  ότι η Επιτροπή Διαχειρίσεως Γάλακτος και Γαλακτοκομικών προϊόντων δεν έχει εκφέρει γνώμη εντός της προθεσμίας η οποία ετάχθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 29 του κανονισμού (ΕΟΚ) αριθ. 685/69 συμπληρώνεται ως εξής:  "Αν το ποσό της αυξήσεως της τιμής αγοράς είναι ανώτερο του ποσού της ενισχύσεως, δεν χορηγείται καμμία ενίσχυση.  Οι διατάξεις των προηγουμένων εδαφίων εφαρμόζονται ομοίως σε περίπτωση τροποποιήσεως του ποσού της τιμής αγοράς του βουτύρου που εφαρμόζεται από τον ενδιαφερόμενο οργανισμό παρεμβάσεως, εκφραζομένου σε εθνικό νόμισμα."  Άρθρο 2  Ο παρών κανονισμός αρχίζει να ισχύει την 1η Οκτωβρίου 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Οκτωβρίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 85 της 29.3.1974, σ. 51.  (3) ΕΕ αριθ. Ν 90 της 15.4.1969, σ. 12.  (4) ΕΕ αριθ. Ν 80 της 26.3.1974, σ. 3.  (5) ΕΕ αριθ. 106 της 30.10.1962, σ. 2553/62.  (6) ΕΕ αριθ. Ν 263 της 19.9.1973, σ. 1.